钦定古今图书集成/明伦汇编/官常典/第509卷 > 张玉
## 钦定古今图书集成/明伦汇编/官常典/第509卷 > 张玉

按《宋史》本传：“玉字宝臣，保定人。以六班散直隶狄青
麾下，筑青涧招安砦。遇夏兵三万，有驰铁骑挑战者，
玉单持铁简出斗，取其首及马，军中因号曰‘张铁简。
以状闻。仁宗曰：‘真勇将也’。以为本路同巡检。从征侬智高，抵归仁驿，贼列三锐阵以逆官军，军小却，玉率
右厢突骑横贯贼垒，贼大溃。帝召见，使作锐陈于殿’”
廷下，观破贼之势。擢为广西钤辖，徙大名，进龙、神四
厢都指挥使，为副都总管。谅祚攻大顺城，玉以兵三
千夜击之，惊溃而去。累迁昭州防御使，徙泾原。熙宁
中，庆州卒叛，玉袭逐于石门，卒穷蹙请降，玉斩二百
人，坐夺职，降为陵州团练使，居数月，复之。王韶开熙
河，玉迁宣州观察使，为副都总管。河北置三十七将，
以玉为第一将。入为马步军都虞候，卒，赠建雄留后。